Predlog UREDBA SVETA o spremembi Uredbe Sveta (ES) št. 617/2007 z dne 14. maja 2007 o izvajanju 10. Evropskega razvojnega sklada v okviru Sporazuma o partnerstvu AKP-ES za potrebe izvajanja premostitvenega sklada /* COM/2013/0881 final - 2013/0429 (NLE) */





OBRAZLOŽITVENI MEMORANDUM Države članice so junija 2013 na zasedanju v okviru Sveta podpisale Notranji sporazum o ustanovitvi enajstega Evropskega razvojnega sklada (v nadaljnjem besedilu: 11. ERS). Ta notranji sporazum bo začel veljati šele, ko ga bodo ratificirale vse države članice. Proces najverjetneje ne bo zaključen pred januarjem 2014. Komisija je predlagala prehodne ukrepe (v nadaljnjem besedilu: premostitveni sklad) za zagotovitev razpoložljivih sredstev za sodelovanje z afriškimi, karibskimi in pacifiškimi državami ter čezmorskimi državami in ozemlji ter za podporo odhodkov za obdobje od januarja 2014 do začetka veljavnosti Notranjega sporazuma o ustanovitvi 11. ERS. Ta sklad se financira iz neporabljenih in sproščenih sredstev v okviru 10. ERS in prejšnjih ERS. Sredstva, dodeljena v okviru tega premostitvenega sklada, je treba obračunati v okviru 11. ERS. Komisija je prav tako sprejela predlog uredbe o pravilih za izvajanje 11. ERS, ki vključujejo nove usmeritve razvojne politike EU, zlasti tiste, določene v sporočilu „Povečevanje učinka razvojne politike EU: agenda za spremembe“[1] in v zadnjih spremembah Sporazuma iz Cotonouja. Svet te uredbe ne more sprejeti pred začetkom veljave Notranjega sporazuma o 11. ERS ali pred sprejetjem sklepa Sveta o začasni uporabi nekaterih določb Sporazuma. Na podlagi zadnjih razprav v Svetu zaključka teh procesov ne moremo pričakovati pred januarjem 2014. Primerno je, da se ukrepi, ki se podpirajo v okviru premostitvenega sklada, čim prej začnejo izvajati v skladu s pravili, ki jih določa 11. ERS. Zato Komisija predlaga, da se Uredba Sveta o izvajanju 10. ERS spremeni tako, da pravila o izvajanju, ki bodo veljala za 11. ERS, prav tako veljajo za operativno in finančno upravljanje premostitvenega sklada. Pogajanja v Svetu o uredbi o izvajanju 11. ERS še niso zaključena (zato pravila o izvajanju 11. ERS še niso dokončna). V prilogo k temu predlogu bodo tako določbe za 11. ERS vključene takoj, ko bodo pogajanja končana in določbe dokončno potrjene. S tem bo zagotovljena skladnost s pravili za izvajanje 11. ERD za obdobje od leta 2014 do 2020. Komisija zato predlaga, da Svet sprejme priloženo Uredbo, ki bo v prilogi tehnično dopolnjena v skladu s prejšnjim odstavkom. 2013/0429 (NLE) Predlog UREDBA SVETA o spremembi Uredbe Sveta (ES) št. 617/2007 z dne 14. maja 2007 o izvajanju 10. Evropskega razvojnega sklada v okviru Sporazuma o partnerstvu AKP-ES za potrebe izvajanja premostitvenega sklada SVET EVROPSKE UNIJE JE – ob upoštevanju Pogodbe o delovanju Evropske unije, ob upoštevanju Sporazuma o partnerstvu med članicami afriške, karibske in pacifiške skupine držav na eni strani in Evropsko skupnostjo in njenimi državami članicami na drugi, podpisanega 23. junija 2000 v Cotonouju[2] (v nadaljnjem besedilu: Sporazum iz Cotonouja), ob upoštevanju Notranjega sporazuma med predstavniki vlad držav članic, ki so se sestali v okviru Sveta, o financiranju pomoči Skupnosti v okviru večletnega finančnega okvira za obdobje 2008–2013 v skladu s Sporazumom o partnerstvu AKP-ES in o dodelitvi finančne pomoči čezmorskim državam in ozemljem, za katera se uporablja četrti del Pogodbe ES[3] (v nadaljnjem besedilu: notranji sporazum), in zlasti člena 10(1) notranjega sporazuma, ob upoštevanju predloga Evropske komisije, ob upoštevanju mnenja Evropske investicijske banke, ob upoštevanju naslednjega: (1) Določba Sveta z dne [xx/xx/2013] določa prehodne ukrepe za upravljanje z ERS (v nadaljnjem besedilu: premostitveni sklad) za zagotovitev razpoložljivih sredstev za sodelovanje z afriškimi, karibskimi in pacifiškimi državami ter čezmorskimi državami in ozemlji ter za odhodke za podporo za obdobje od 1. januarja 2014 do začetka veljavnosti 11. Evropskega sklada. (2) Spremeniti je treba pravila za izvajanje 10. ERS za operativno in finančno upravljanje premostitvenega sklada, ki se uporablja za financiranje prehodnega obdobja med 10. ERS in 11. ERS do začetka veljavnosti Notranjega sporazuma o 11. ERD in njegovih pravil o izvajanju, tako da bodo skladna s slednjimi. (3) Organizacija in delovanje Evropske službe za zunanje delovanje sta opisana v Sklepu Sveta 2010/427/EU – SPREJELA NASLEDNJO UREDBO: Člen 1 Za namen izvajanja premostitvenega sklada se določbe Uredbe Sveta (ES) št. 617/2007 nadomestijo z določbami iz Priloge k tej uredbi. Člen 2 Ta uredba se uporablja v skladu s Sklepom Sveta št. 2010/427/EU o organizaciji in delovanju Evropske službe za zunanje delovanje. Člen 3 Ta uredba začne veljati tretji dan po objavi v Uradnem listu Evropske unije. Velja od dneva začetka njene veljavnosti do začetka veljavnosti Uredbe o izvajanju 11. ERS. V Bruslju, Za Svet Predsednik [1] COM(2011) 637 [2] UL L 317, 15.12.2000, str. 3. Sporazum, kakor je bil spremenjen s sporazumom, podpisanim v Luksemburgu 25. junija 2005. (UL L 287, 28.10.2005, str. 4), in s sporazumom, podpisanim v Ouagadougouju 22. junija 2010 (UL L 287, 4.11.2010, str. 3). [3] UL L 247, 9.9.2006, str. 32.